AF LINNES BREVVEXLING: 

 AKTSTYKKER TIL NATURSTUDIETS HISTORIE I DANMARK 



VED 



J. C. SCHIØDTE 



Linnés efterladte Samlinger, Bøger og Haandskrifter eies 

 som bekjendt af det Linneiske Selskab i London. Da jeg i 

 Sommeren 1869 opholdt mig nogle Uger i England, ønskede 

 jeg at gjennemsee Brevsamlingen, hvori jeg haabede at 

 finde Oplysninger om Datidens naturhistoriske Bestræbelser 

 i Hjemmet. Selskabets Bibliothekar, Mr. Kippist, viste mig 

 derved al mulig Forekommenhed. Brevene ere ufuldstændigt 

 ordnede og ligge for største Delen i de samme Indpakninger, 

 hvori de ere afleverede fra Linnés Bo, men ere iøvrigt fuld- 

 kommen vel bevarede. Samlingen indeholder Breve, tildeels 

 hele Rækker af Breve, fra de allerfleste af Datidens Natur- 

 forskere i hele Verden, og er følgelig af et ganske over- 

 ordentligt Omfang. Allerede i de første Pakker, jeg aabnede, 

 stødte jeg paa berømte danske Navne. Jeg saae snart, at 

 kun Lidet vilde være at vinde ved at excerpere disse Breve, 

 men at derimod et Udvalg af fuldstændige Afskrifter, i Be- 

 tragtning af vor Literaturs Fattigdom i denne Retning, vel 

 kunde afgive en ikke værdiløs Kilde for Videnskabens Historie 

 i Danmark. Jeg indgav derfor skriftligt Andragende til Sel- 

 skabets Bestyrelse om Tilladelse til at tage de fornødne Af- 

 skrifter og til at lade dem trykke her i Tidsskriftet, hvilket 

 man ogsaa med særdeles Velvillie gik ind paa, kun paa den 

 Betingelse, i sin Tid at modtage en kort Beretning om de 

 VII. 22 



